Eee, maita tsoko Vhudzijena Ewoi tsoko, Makwiramiti, mahomu-homu Vanopona nekuba Vanamushamba negore Makumbo mana muswe weshanu Hekani tsoko yangu yiyi Vakaera mutupo umwe nashe Vana VaPfumojena Vakabva Guruuswa TSoko Mbire yaSvosve Vanobva Hwedza Vapfuri vemhangura VekuMatonjeni vanaisi vemvura Zvaitwa matarira vari mumabwe Mhanimani tonodya, svosve tichobovera Maita zvenyu rudzi rukuru Matangakugara Vakawana ushe neuchenjeri Vakufamba hujeukidza kwandabva Pagerwe rinongova jemedzanwa Kugara hukwenya-kwenya Vari mawere maramba kurima Vana chirera nherera,vanorera nedzisi dzavo Vanokuonai vanoti dai vari vangu Vamazvikongonyadza kufamba hukanya Zvibwezvitedza, zvinotedzera vari kure Asi vari padyo vachitamba nazvo Zvaitwa mukanya rudzi rusina chiramwa Maita vari mumiti